# data[].attributes.body
Hos Sandsbråten Bygg AS
Et tømrerfirma
Jobber med Brede Sandsbråten, daglig leder av Sandsbråten Bygg
Totalt 2 ansatte: Brede og Robin
Han har som regel prosjekter i nærområdet Sigdal/Modum. Ofte restaurering og tilbygg.

# data[].attributes.body
Idag ble jeg med Brede opp på Bøsetra for å gjøre en forsikrings jobb. Her hadde en av gavlbjelkene vridd seg (se bilde). Jobben vår var å få bjelken til å ligge med hel flate på "søyla" som står der.

Først fjernet vi et par bord i himlingen og en lekt som sto i spenn imellom bjelkene. Denne lekta har sunket ned veldig mye. Dette var på grunn av at denne lekten hadde blitt festet i den lafta veggen. De lafta stokkene krymper veldig over tid og Brede regnet med at det veggen hadde krympet 10 cm. Deretter jekket vi opp bjelken og skar ut søylen i forhold til bjelken. Men når vi skulle senke bjelken gikk den ikke nedpå. Bjelken hadde også vridd seg mer mot venstre når vi jekket den opp, så da måtte vi jekke andre veien også. Da ble det bestemt at vi heller skulle kile igjen åpningen mellom bjelken og søylen. Når dette blir beiset kommer det ikke til å se så ille ut.

Jeg skulle bli med en dag til opp til Bøsetra for å gjøre dette ferdig. Brede laget også et hull til en ventil på grunn av dårlig lufting fra før av i hytta. Det ble en del rydding og støvsuging for å holde hytta ren.

Verktøy:  Stikksag, bajonettsag, drill, feinsag, kjedesag, jekk, støvsuger
Materialer: kiler

# data[].attributes.body
Denne dagen ble jeg hentet av Brede og kjørte til Åmot hvor jeg og Robin skulle starte på et lite prosjekt. Det ligger en liten hytte på andre siden av jernbanen for Nedre Skalstadvei i Åmot. Denna hytta har Brede pusset opp før, så vi skulle rive den gamle utedoen og lage en utvidet en. Denne skulle også være godt isolert.

Jeg begynte med å rive den gamle utedoen, mens Robin skrev en materialliste og handla på Monter. Jeg brukte for det meste brekkjern, men også bajonettsag.

Robin kom tilbake fra Monter, så da bar vi materialene ned det lille stykke som var til hytta før vi tok lunsj. Etter lunsj begynte vi med å lage bjelkelaget. Det besto av 48x98 og vindtett duk på undersiden som er klemt av noen lekter. Duken er for å hindre fuktighet og holde på varmen i gulvet. Bjelkelaget ble isolert. Gulvet ble dekt med gulvbord i gran. Dette er likt som det som er inne i hytten. Bjelkelaget ble også vatret opp og satt på riktig plass i forhold til veggen.

Verktøy: Bajonettsag, drill, feinsag, vater/rettholt, kapp og gjærsag
Materialer: 48x98 imp, gulvbord (21x70?), vindtett duk, 23x48 lekt

# data[].attributes.body
Denne dagen møtte jeg Robin i Åmot, vi reiste til Monter for å handle materialer som vi trengte til utedoen.

Vi bar ned alt av materialer vi hadde kjøpt, så kom Robin på at han hadde glemt noe. Så da begynte jeg å gjøre istand og isolere de veggene som det allerede var duk på. Når jeg skar til glavaplatene la jeg på 5 mm for at fakket skulle bli helt tett med isolasjon. Når Robin kom tilbake satt vi på resten av duken på både vegger og tak. Da kunne jeg isolere resten, fordi da har jeg noe å dytte isolasjonen inntil.

Så var det viktig å teipe skjøter og ved takbjelkene for at det skulle bli tett. (se bilde)

Vi begynte med å kle utvendig, så jeg grovkappet kledningsbord. Da kunne vi slå krittsnor etterpå og kappe toppen av kledningbordene over døra. Kledningen under døra og under og over vinduet kappet jeg etter bestemt mål. Jeg måtte huske på at kledningen skulle være 15 grader i bunn for dryppkant. Kledningen over vinduet er 1 cm over kanten, fordi da fikk vi både ha litt lufting og dekket til kanten hvor det er duk og teip, siden det ikke skal noe gesimskasse under der.

Det var ikke noe mer kledning ligganes, så da begynte vi på taket. Robin har tettet med duk og lektet opp på for å få lufting. Jeg grovkappet til rupanel som vi skulle ha på taket. Vi slo også krittsnor og kappet med sirkelsagen for å få utstikket på riktig mål og fint.

Dør og vindu kommer mest sannsynlig denne uken, så da kommer vi til å bli sånn nogenlunde ferdig denne uken.

Verktøy: kapp og gjærsag, spikerpistol (60 og 90), hammertakker, isolasjonskniv, stikksag, sirkelsag, hammertakker, krittsnor
Materialer: glava isolasjon, vindtett duk, faspanel 19x120, rupanel 21x120, teip, 22x198

# data[].attributes.body
Vi begynte på bindingsverket til utedoen. Høyden på veggene og gradene på taket ble bestemt under et såkalt byggemøte med meg og Robin. Så da hadde vi noe å gå ut ifra

Bunnsvillen ble festet først med riktig diagonal. Vi merket stenderavstanden både på bunn- og toppsvill. Så festet vi stenderne i toppsvillen og reiste veggen opp på bunnsvillen. Den veggen som er nærmest hytta måtte vi feste duken på før vi reiste den, på grunn av dårlig plass etter at den er reist opp. Veggene ble reist og det ble satt inn kubbinger og losholter. Deretter ble takbjelkene også satt opp.

Fredag betyr kort dag, så da vart det hælj kl 1300 og begge var klare for sigdalsrally lørdag.

Verktøy: Spikerpistol (90), drill, kapp og gjærsag, hammertakker
Materialer: 48x98, vindtett duk

# data[].attributes.body
Desverre sjuk :((((

# data[].attributes.body
Idag kom jeg meg på jobb. Jeg møtte Robin på cirkeln kl 0700 og reise til utedassen vår.

Jeg begynte å rydde litt rundt utedoen og saga, samlet alt avkapp og søppel på et sted. Jeg fikk også sett hva Robin hadde gjort mens jeg var borte og tatt noen bilder.

Så begynte jeg å plaste utedoen innvendig. Dampsperren passer på at det ikke blir fukt innvendig, den holder også på varmen. Jeg begynte med å ta et "grovmål" av hvor langt det var fra bunn av veggen med vinduet, til taket og til bunn av veggen på motsatt side. Jeg begynte å feste plasten i taket og passet på at jeg hadde nok plast på hver vegg. Det var viktig å passe på at det var stramt. Jeg stramte det opp og hamret stifter sånn at det skulle sitte fast. Jeg dekte alle fakkene med plast.

Så skulle vi begynne å panelere. Jeg fikk oppgaven å kappe opp panelbordene. Robin ville begynne i et hjørne, så jeg kappet et bord med rett vinkel og et med en liten grad. Robin hadde også regnet ut hvor mye det første og siste bordet skulle splittes, så da brukte han sirkelsagen. Han skrudde sammen hjørne og deretter skjøt det fast. Bordene ved vinduet og motsatt vegg er relativt greie, siden dem har et fast mål, men de andre veggene går det gradvis oppover. Det måle på det laveste punktet på graden, på det første bordet hadde jeg allerede. Jeg kappet det bordet først og deretter la det i sammen med en ny lengde for å vite målene på neste (se bilde). Robin skjøt fast bordene.

Nå nærmer det seg slutten for utedoen. Det mangler bare litt panel, utforinger, lister og litt annen finpuss. Det var fint og nyttig å være med et sånt prosjekt som jeg nesten fikk med meg hele prosessen. Dette kunne nesten ha vært en eksamensoppgave.

Verktøy: kapp- og gjærsag, sirkelsag, hammertakker, dykkertpistol
Materialer: 0,20 dampsperre, skygge skrå panel 13x120